Diari Oficial de la Generalitat Valenciana


Sumari del DOGV 8748, del 25-02-2020 (2020/1679)

RESOLUCIÓ 6 de febrer de 2020, del director general de Farmàcia i Productes Sanitaris, que admet a tràmit la sol·licitud formulada per l'alcalde president de l'Ajuntament de Nules, per a l'autorització d'una farmaciola turística en platges de Nules.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8748

Data del DOGV
:   25-02-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/1679


Data del document
:   06-02-2020

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * farmacologia

RESOLUCIÓ 6 de febrer de 2020, del director general de Farmàcia i Productes Sanitaris, que admet a tràmit la sol·licitud formulada per l'alcalde president de l'Ajuntament de Nules, per a l'autorització d'una farmaciola turística en platges de Nules. [2020/1679]  
Vista la sol·licitud formulada per l'alcalde president de l'Ajuntament de Nules, per a l'autorització d'una farmaciola turística al nucli de població de les platges de Nules, al municipi de Nules (Castelló).  
  
Considerant que existeix en les dites platges de Nules un increment poblacional durant el període estival que justifica l'autorització d'una farmaciola turística.  
Considerant que es compleix el que preveu l'article 1 de l'Ordre d'1 de juny de 2000, de la Conselleria de Sanitat, per la qual es regulen les farmacioles farmacèutiques de la Comunitat Valenciana, i d'acord amb el que estableix l'article 6, resolc:  
Admetre a tràmit la dita sol·licitud amb les indicacions següents:  
- L'Ajuntament de Nules facilitarà local i mobiliari per a la ubicació de la farmaciola.  
- L'import de la concessió administrativa puja a 1.338,10 euros.  
  
- L'atenció al públic de la farmaciola es realitzarà de dilluns a divendres, de 09.00 hores a 14.00 hores, i de 18.00 a 19.00 hores, i els dissabtes només s'obrirà si hi ha consulta mèdica en el consultori de les platges de Nules, al local situat a l'avinguda de les Illes Columbretes, s/n. Així mateix, l'obertura es realitzarà a partir de l'1 de juliol de 2020 i fins al 31 d'agost de 2020.  
Els farmacèutics titulars d'oficina de farmàcia oberta al públic en la zona farmacèutica 24, de Nules i contigus, interessats en l'adjudicació de la farmaciola hauran de presentar en el termini màxim d'un mes, comptat a partir de l'endemà de la present publicació, la instància, segons el model establit en l'annex de l'Ordre d'1 de juny de 2000, de la Conselleria de Sanitat, acompanyada de la documentació prevista en l'article 6.2 de l'esmentada ordre, així com l'acreditació de la distància existent entre les oficines de farmàcia i el local proposat per a la instal·lació de la farmaciola i, si és el cas, l'acreditació de farmàcia de viabilitat econòmica compromesa.   
La presentació de sol·licituds es podrà efectuar en el Registre General de la Conselleria de Sanitat Universal i Salut Pública, ubicada al carrer del Misser Mascó, 31, de València, o en qualsevol de les formes establides en l'article 16.4, de la Llei 39/2015, d'1 d'octubre, del procediment administratiu comú de les administracions públiques.   
  
València, 6 de febrer de 2020.- El director general de Farmàcia i Productes Sanitaris. José Manuel Ventura Cerdá.